কৃষ্ণা বসু কবিতা মিলনসাগর Krishna Basu Poet Milansagar
কবি কৃষ্ণা বসু - জন্ম গ্রহণ করেন ১৭ই নভেমেবর ১৯৪৭ তারিখে। তিনি অধ্যাপনার কর্মজীবন থেকে
সম্প্রতি অবসর গ্রহণ করেছেন।
তিনি সমকালীন বাংলার একজন বিষিষ্ট কবি। তাঁর কবিতায় স্পষ্টভাবে উঠে আসে নারীবাদ, প্রতিবাদ এবং
মানবিকতা। আবহমান কাল ধরে চলে আসা পুরুষতান্ত্রীকতার তিনি ঘোর বিরোধী। তিনি আবৃত্তকার
হিসেবেও খ্যাতি অর্জন করেছেন। দেশ-বিদেশের বিভিন্ন সাংস্কৃতিক অনুষ্ঠান থেকে তিনি নিয়মিতভাবে
বক্তৃতার আমন্ত্রণ পেয়ে থাকেন।
তাঁর প্রকাশিত কাব্যগ্রন্থের মধ্যে রয়েছে “জলের সারল্যে”, “নার্সিসাস ফুটে আছে একা”, “কার্ডিগানে কুসুম
প্রস্তাব”, “নবমী নিশির গান”, “অন্যমনস্ক বাতাস ও খোলা পাতা”, “সাহসিনী কে রয়েছো, সাজো”,   “সমস্ত
মেয়ের হয়ে বলতে এসেছি”, “পরাণ পুতলি পদ্ম”, “ও গান যাও, নাও ভাসাও”,  “নির্জন নদীর গান”  (ঢাকা
থেকে প্রকাশিত, ২০০৯),  “শ্রেষ্ঠ কবিতা”, “কবিতা সংগ্রহ”, “এই নাও মায়া তরবারি”, “কথা নয়, কথার
অধিক”, “দর্পণ দর্পণ”,  “কবিতাই শির্ষ-শিল্প”, “শিল্পের সংসারে আছি”, “রক্তাক্ত হৃদয়ের গান”, “পরিযায়ী
পাখিদের ডানা”, “দুই নারী দুই জীবন”, “কথাকৃতি”, “ছাপা অক্ষরের ডানা”, “মানুষের ভিতর ক্ষত”  প্রভৃতি।
১৯৯৯ থেকে ২০০৮ সাল পর্যন্ত তিনি "সংবাদ প্রতিদিন" পত্রিকায় “মনে মনে” কলামটি লিখেছেন।
তাঁর প্রাপ্ত সম্মানের মধ্যে রয়েছে “প্রতিশ্রুতি পুরস্কার”, “সোপান পুরস্কার”, “কবি শক্তি চট্টোপাধ্যায় স্মৃতি
পুরস্কার”, সুইডেন থেকে প্রাপ্ত “উত্তর পথ পুরস্কার” (২০০১), “কবি বিষ্ণু দে স্মৃতি পুরস্কার” (২০০৫), প্রবাসী
মার্কিন বাঙালীদের দেওয়া “উত্সব পুরস্কার” (২০০৮ ও ২০১১), বাংলা অকাদেমির “আল্পনা আচার্য স্মৃতি
পুরস্কার” (২০০৯), দিল্লীর সাহিত্য আকাদেমি থেকে “রাইটার ইন রেসিডেন্স” সম্মান (২০০৯) প্রভৃতি।
আমরা মিলনসাগরে  তাঁর কবিতা প্রকাশিত করে কবিতা প্রেমী এবং আগামী প্রজন্মের কাছে পৌঁছে দিতে
পারলে আমাদের এই প্রচেষ্টা সার্থক বলে মনে করবো।
উত্স -  www.calcuttayellowpages.com
মিলনসাগরে কবি কৃষ্ণা বসুর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in                                         উপরে
এই পাতার প্রথম প্রকাশ - ৩০.০৭.২০১২
...